als_Latn dik_Latn azb_Arab
Ndihmë për juve që keni nevojë të zgjedhni dilemën nëso doni të jeni me të ose jo ...
Paramendojeni skenën e një filmi që ua copton zemrën dhe ne fund filmi mbaron, dhe ju duhet të merni çantën dhe të dilni jashtë – në jetën tuaj. A do tua zvogëlonte vuajtjen dhe dilemat sikur kjo situatë të zbatohet edhe në lidhjen tuaj?
A do të ishte jeta më e thjeshtë nëse “fundi” (me shkronja të bardha do të shkruhej në parapavijë të zezë) do të dilte para syve tuaj shumë më herët se sa që lidhja e juaj vërtetë të merrte fund duke ua dhënë kështu mundësinë që të mblidhni gjërat tuaja (me kohë) dhe të largoheni? Mos thuani se kjo nuk është edhe aq e lehtë sepse ne e dimë këtë. Secila grua e ka scenarion e jetës së saj në bazë të prioriteteve që i ka. Kur lidhja zbehet dhe degradon, më së vështiri është të dihet nëse është dhe kur është koha për ndarje. Përkundër pakënaqësisë së madhe më së lehti është, “të futët koka në rërë” sa më thellë që të mundemi që të mos mund ta nxirrni kokën në dritë të ditës – për shak të frikës.
Pa marrë parasysh se sa e keqe është lidhja juaj, frika nga e panjohuar është më e madhe. Një jetë pas një lidhje të gjatë serioze, është plotësisht e panjohur. Koha e kaluar si "Ne" në vend të "Unë", ka ndryshuar rrënjësisht pikëpamjen tuaj për botën, statusin tuaj tek miqtë dhe familja, stilin e jetës, mënyrën e blerjes, madje edhe mënyrën e të ushqyerit ...
Pra, nuk është habi që keni frikë nga ideja e të qenurit vetëm përsëri. Ka vetëm një mënyrë për të mposhtur frikën. Ju nuk mund ta injoroni atë. Por nëse ballafaqoheni me të, mund të gjeni mënyrën për ta zhdukur ate. Askush nuk mundet tu thotë me saktësi se kur mbaron lidhja juaj - ajo është diçka në mes jush dhe personalitetit tuaj të sinqertë - por ka pika të ndryshme dhe shenja që do të tregojnë se ajo është një rrugë e pa kthim.
Nuk ju pëlqen vetja dhe ndryshimi i juaj – personi në të cilin jeni shëndërruar
A çmendeni kur dëgjoni veten se si përtypeni dhe si kritikoni pothuajse çdo ditë? A rrini në shtëpi çdo fundjavë edhepse ju pëlqen të dilni dhe te të argëtoheni, sepse ai është i painteresuar? Lidhja është si një reaksion kimikë që e kombinojnë dy veta, për të bërë diçka - nganjëherë rezultatet janë të mrekullueshme dhe nganjëherë një dështim i plotë. Kur ta kuptoni se ajo në çka jeni shëndërruar në këtë lidhje nuk ju pëlqen, është koha ti përkujtoni vetes çka jeni dhe çka dëshironi të jeni.
Ai ju ka mashtruar
Do të thotë ai ju ka mashtruar. Tradhëtia (shpesh) nuk nënkupton fundin. Ndodh që lidhjet të forcohen në të tilla raste. Falja është poaq efikase sa edhe besnikëria, kurse besimi mund të kthehet nëse të dy palët janë të gatshme për këtë. Por duhet ti veni kufijtë. Në qoftë se keni kuptuar se ju falni vazhdimisht, kjo do të thotë se do të humbni vetëbesimin dhe vetërespektin, ndërsa ai do të mbetet i paprekur. Kur aftësia juaj për të falur zgjatet aq shumë që kërcënon të këputet, “lëshoni frenat” ikni dhe shpëtoni nga ajo lidhje - drejt lirisë.
Ju e keni tradhëtuar
As mos provoni ti tregoni fajin tuaj duke i pohuar gjithëçka dhe ta veni në një pozitë stresi. Jo, në qoftëse është fjala për një budallaki nga e cila keni marrur mësim. Po nëse ju jeni të pabesë, në mënyrë që të tërheqni vëmendjen e tij ose për ta lënduar, atëherë tradhëtia paraqet një problem shumë më serioz në marrëdhëniet tuaja – problem që do të duhej të nxirret në dritë dhe të përpiqeni për ta zgjidhur së bashku. Në të kundërtën lidhja juaj merr fund. Nëse tradhëtitë tuaja janë të shpeshta, ndoshta ju i bëni këto për tu shpëtuar dikush. Prej çkafit? Nga ballafaqimi me faktin se lidhja juaj ka marrë fund dhe se është koha të dilet prej saj.
Duhet ta pranoni - jeni mërzitur!
Ideja e tij për argëtim të mirë përfshin një futboll të vogël me shokët e lagjes. Ai nuk qesh kurrë me shakatë tuaja, sepse nuk i kupton ato, kurse ju nuk qesheni kurrë me shakatë e tij, sepse ai nuk bën shaka. Seksi është shëndërruar në rutinë, dhe jeni të lodhur të jeni ajo që do të sugjeroi gjithmonë diçka të re. A e doni ende? Ndoshta. Bëhuni korrekte ndaj vetes dhe ndaj tij dhe kujtojani pse. Mundohuni që lidhjen ta ktheni në binarë të vjtër duke përkujtuar se dashuria nuk është vetëm një çështje e zemrës – por edhe koka e ka pjesën e saj në të. Dhe përpara se të filloni të fajësojnë veten ose ate, për ate që nuk mund ta ndryshoni – të jeni ajo që jeni – dëgjoni ate që përpiqeni t’ia thoni vetes vazhdimisht: ju dy jeni dy botëra të ndryshme dhe lidhjes suaj i ka ardhur fundi.
Ju jetoni në të kaluarën
"Unë vetëm dua që gjërat të jenë ashtu si ishin dikur," thonë shumë gra. Por kjo është e pamundur. Përveç kësaj, gjërat zakonisht nuk ishin pikërisht ashtu si i mbani mend ju. Refuzimi që të përballeni me fundin, shpesh mund të jetë jo vetëm frikë, por edhe mbulim i natyrshëm njerëzor i dështimit. Është e vështirë të pranohet se ëndrrat tona romantike janë kthyee në një fiasko. Të mos flsaim për forcën emotive për të pranuar gabimet tona. Ndërtojeni sërish vetëbesimin tuaj, zavendësojeni zhgënjimin me optimizëm , durim, dhe natyrisht në dalje me shoqëri. Jeta e përmbushur ka fuqinë më të madhe shëruese! Në fund të fundit, duhet lënë disa ëndërra, në mënyrë që të mos kthehen në ankthe.
Tashmë jeni ndarë disa herë
"E kam lënë disa herë, por çdo herë duke pohuar se në qoftë se pajtoheni gjithëçka do të jetë më ndryshe. "Kam ndjerë se kam obligim ndaj tij dhe ndaj lidhjes dhe kam ndejtur në lidhje ...", rrëfejnë shumë gra. Ndjenja e obligimit është e ndershme dhe kjo do tu shtyej që të jepni krejt çka mundeni për të shpëtuar lidhjen. Por mos harroni poaq obligim keni edhe ndaj vetes. Cilësia dhe jeta e përmbushur , më në fund varen se si ne i drejtojmë. Kur të lini një lidhje që ju e dini se ka mbaruar, kjo nuk duhet që të shihet si një lëvizje negative, dhe dështim, por një hap pozitiv në drejtim të lirisë dhe të suksesit.
Ai ju ka goditur!
Kur vie deri te dhuna fizike, gruaja e mencur tashmë është në derë, para se të rrezikohet shpirti (dhe trupi) i saj. Edhe nëse ai mund të kërkojë që ju të ktheheni dhe premton se do tëe kërkojë ndihmë, merreni me rezervë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn